תקנות התכנון והבניה (תדירות דיוני מוסד תכנון)
; .

בתוקף סמכותי לפי   (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:

 בתקנות אלה –
 ”המועצה הארצית“ – המועצה הארצית לתכנון ולבניה כמשמעה ;
 ”השר“ – שר הפנים או מי שהוא אצל לו מסמכותו על פי ;
 ”ועדה מחוזית“ – ועדה מחוזית לתכנון ולבניה כמשמעה ;
 ”ועדה מקומית“ – ועדה מקומית לתכנון ולבניה כמשמעה  ;
 ”ועדת משנה להתנגדויות של ועדה מחוזית“ – כמשמעה ;
 ”ועדת משנה לתכנון ולבניה“ – ועדת משנה לתכנון ולבניה של ועדה מקומית כמשמעה  ;
 ”ועדת משנה של המועצה הארצית“ – כמשמעה ;
 ”ועדת משנה של ועדה מחוזית“ – כמשמעה ;
 ”מוסד תכנון“ – המועצה הארצית, ועדה מחוזית, ועדה מקומית, וכן ועדת משנה של כל אחת מהן, ועדת משנה להתנגדויות של ועדה מחוזית או רשות רישוי מקומית;
 ”רשות רישוי מקומית“ – כמשמעה .

 מוסד תכנון יקיים ישיבות מן המנין וישיבות שלא מן המנין, הכל כמפורט בתקנות אלה.

 המועצה הארצית תקיים ישיבה מן המנין אחת לחודש לפחות, אך רשאית היא להחליט שלא לקיימה בשני חודשים של השנה, ובלבד שמנין ישיבותיה בשנה לא יפחת מ־11.
 ועדת משנה אחת לפחות של המועצה הארצית, תקיים בכל חודש שתי ישיבות מן המנין לפחות, אך רשאית היא להחליט שבשני חודשים של השנה תקיים ישיבה אחת בלבד.
 כל ועדת משנה נוספת של המועצה הארצית מלבד זאת שבתקנת משנה (ב), תקיים ישיבות במספר הקבוע בתקנת משנה (א) לפחות.
 יושב ראש המועצה הארצית או יושב ראש ועדת המשנה של המועצה הארצית, לפי הענין, רשאי לכנס את המועצה הארצית או את ועדת המשנה לישיבות נוספות, שלא מן המנין, אם ראה כי קיים צורך בכך.

 ועדה מחוזית תקיים ישיבה מן המנין אחת לחודש לפחות, אך רשאית היא להחליט שלא לקיימה בחודש אחד בשנה, ובלבד שמנין ישיבותיה בשנה לא יפחת מ־12.
 ועדת משנה להתנגדויות של ועדה מחוזית תקיים בכל חודש שלוש ישיבות מן המנין לפחות, אך רשאית היא להחליט בשני חודשים של השנה לקיים שתי ישיבות בלבד.
 ועדת משנה אחת נוספת של ועדה מחוזית תקיים לפחות את מספר הישיבות הקבוע בתקנת משנה (א).
 יושב ראש ועדה מחוזית או יושב ראש ועדת משנה כאמור בתקנת משנה (ב) או (ג), לפי הענין, רשאי לכנס את הועדה המחוזית או את ועדת המשנה לישיבות נוספות, שלא מן המנין, אם ראה כי קיים צורך בכך וכן רשאי הוא להפחית במספר הישיבות של ועדת משנה, אם ראה כי אין בהן צורך.
 

 ועדה מקומית תקיים ישיבה מן המנין אחת לחודש לפחות, אך רשאית היא להחליט שלא לקיימה בחודש אחד בשנה ובלבד שמנין ישיבותיה בשנה לא יפחת מ־12.
 לענין תקנת משנה (א) יראו בישיבה של ועדת משנה לתכנון ולבניה כישיבה של הועדה המקומית שהקימה אותה, ובלבד שאם לפי  נתקבלה דרישה בכתב של חבר ועדהמקומית או נציגה לקיים דיון במליאת הועדה בענין שנדון בועדת המשנה, הוא יתקיים בישיבתה הקרובה של הועדה המקומית ובתוך שלושים ימים ממועד הדרישה.
 יושב ראש ועדה מקומית או יושב ראש ועדת משנה לתכנון ולבניה, רשאי לכנס את הועדה המקומית או את ועדת המשנה, בהתאמה, לישיבות נוספות, שלא מן המנין, אם ראה כי קיים צורך בכך.

 רשות רישוי מקומית תקיים ישיבה מן המנין אחת לחודש לפחות.
 יושב ראש ועדה מקומית רשאי לכנס את רשות הרישוי המקומית לישיבות נוספות, שלא מן המנין, אם ראה כי קיים צורך בכך.

 ראה השר כי יש צורך שהמועצה הארצית, ועדה מחוזית או ועדת משנה שלהן, תקיים ישיבות מן המנין בתדירות גבוהה מזו הקבועה בתקנות אלה – יורה על כך ליושב ראש מוסד התכנון ויפרט בהוראתו את תדירות הישיבות הנדרשת.
 ראה יושב ראש ועדה מחוזית כי יש צורך שועדה מקומית, ועדת משנה לתכנון ולבניה או רשות רישוי מקומית, המצויה במרחב התכנון המחוזי שבתחום אחריותו, תקיים ישיבות מן המנין בתדירות גבוהה מזו הקבועה בתקנות אלה – יורה על כך ליושב ראש מוסד התכנון ויפרט בהוראתו את תדירות הישיבות הנדרשת.

 השר רשאי להורות למועצה הארצית, לועדה מחוזית או לועדות המשנה שלהן לקיים ישיבה שלא מן המנין, אם ראה כי יש בכך צורך.
 יושב ראש ועדה מחוזית רשאי להורות לועדה מקומית, לועדת משנה לתכנון ולבניה או לרשות רישוי מקומית, המצויה במרחב התכנון המחוזי שבתחום אחריותו, לקיים ישיבה שלא מן המנין, אם ראה כי יש בכך צורך.

 תחילתן של תקנות אלה ביום כ״ז בטבת התשס״ג (1 בינואר 2003).

 אברהם פורזשר הפנים

בוט חוקים